राजनांदगांव के सांगवरी स्थित कमला कॉलेज में बनाए गए पिंक पोलिंग बूथ में सुबह करीब आठ बजे ईवीएम में तकनीकी खराबी की वजह से वोटिंग कुछ देर के लिए रुक गई थी. हालांकि खराबी को ठीक करके मतदान दोबारा शुरू हो गया है. वहीं अंतागढ़ के श्याम नगर, बोंदानार, बालक शाला में वीवीपैट और ईवीएम में खराबी आई है. इससे वहां मतदाताओं को परेशानी का सामना करना पड़ रहा है. बताया जा रहा है कि मतदान करने के बाद वीवीपैट से पर्ची नहीं निकल रही.